A4-0021/97

Ψήφισμα σχετικά με την ανθρωπιστική βοήθεια της Ευρωπαϊκής Ένωσης και τον ρόλο της ECHO, καθώς και με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για τη σύνδεση αρωγής, αποκατάστασης και ανάπτυξης (COM(96)0153 - C4-0265/96).

Το Ευρωπαϊκό Κοινοβούλιο,

- έχοντας υπόψη την ανακοίνωση (COM(96)0153 - C4-0265/96),

- έχοντας υπόψη το ψήφισμά του της 19ης Νοεμβρίου 1993 επί της έκθεσης της Επιτροπής για την εφαρμογή στα κράτη μέλη της σύστασης του Συμβουλίου της 13ης Ιουνίου 1985 σχετικά με την κοινωνική προστασία των εθελοντικά εργαζομένων για την ανάπτυξη ((ΕΕ C 329 της 6.12.1993, σελ. 381.)),

- έχοντας υπόψη την από 19ης Ιανουαρίου 1996 σύστασή του προς το Συμβούλιο σχετικά με την ανθρωπιστική δράση της Ευρωπαϊκής Ένωσης ((ΕΕ C 32 της 5.2.1996, σελ. 145.)),

- έχοντας υπόψη τον κανονισμό (ΕΚ) του Συμβουλίου αριθ. 1257/96, της 20ής Ιουνίου 1996, περί ανθρωπιστικής βοήθειας ((ΕΕ L 163 της 2.7.1996, σελ. 1.)),

- έχοντας υπόψη τα συμπεράσματα του Συμβουλίου της 22ας Νοεμβρίου 1996 σχετικά με την ίση μεταχείριση ανδρών και γυναικών κατά την πρόληψη των κρίσιμων καταστάσεων, τις παρεμβάσεις έκτακτης ανάγκης και τις προσπάθειες ανασυγκρότησης,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Ανάπτυξης και Συνεργασίας και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής και της Επιτροπής Εξωτερικών Οικονομικών Σχέσεων (A4-0021/97),

Α. λαμβάνοντας υπόψη ότι, για την αποτελεσματική διοχέτευση της ανθρωπιστικής βοήθειας της Κοινότητας, απαιτείται στενός συντονισμός μεταξύ κρατών μελών και Επιτροπής,

Β. λαμβάνοντας υπόψη ότι, για την επίτευξη του στόχου αυτού, η εσωτερική δομή της Επιτροπής πρέπει να είναι κατάλληλη ώστε να επιτρέπει την ανάπτυξη ολοκληρωμένης και συνεκτικής στρατηγικής για την κοινοτική ανθρωπιστική βοήθεια,

Γ. λαμβάνοντας υπόψη ότι, για τον ίδιο αυτό σκοπό, η Κοινότητα πρέπει επίσης να συντονίζει τη δράση της με τη δράση των εκτός Ενώσεως χωρών καθώς και των διεθνών οργανισμών και οργανώσεων που εξειδικεύονται στην ανθρωπιστική βοήθεια, και να συνεργάζεται επίσης στενά με τις μη κυβερνητικές οργανώσεις,

Δ. λαμβάνοντας υπόψη ότι η συνεχιζόμενη μεγάλη ζήτηση για ανθρωπιστική βοήθεια δεν πρέπει να οδηγεί στη μείωση των κεφαλαίων που διατίθενται για αναπτυξιακά προγράμματα και προληπτικά μέτρα, δεδομένου ότι η ανέχεια και οι συγκρούσεις ευθύνονται τα μέγιστα για την ανθρώπινη δυστυχία σε περιόδους έκτακτης ανάγκης,

Ε. έχοντας υπόψη τα στοιχεία που αναφέρονται στην ανακοίνωση της Επιτροπής σύμφωνα με τα οποία, κατά την περίοδο 1988-1993, «οι δαπάνες αρωγής από κράτη μέλη του ΟΟΣΑ ανήλθαν από 500 εκατ. δολ. ΗΠΑ σε 3.500 εκατ. δολ. ΗΠΑ ετησίως, σε μία εποχή όπου τα προγράμματα γενικής βοήθειας τείνουν προς τη στασιμότητα ή ακόμη και την ελάττωσή τους,

ΣΤ. διαπιστώνοντας ότι τα στοιχεία αυτά έρχονται δυστυχώς σε αντίθεση με τους στόχους της ανακοίνωσης της Επιτροπής σύμφωνα με τους οποίους δίνεται προτεραιότητα στην «πρόληψη των συγκρούσεων»,

Ζ. πεπεισμένο ότι απαιτείται νέα και αδιάλειπτη προσπάθεια για να προσεγγίσουμε την κοινή γνώμη σε ολόκληρη την Ευρώπη και να προωθήσουμε το ρόλο της μακροπρόθεσμης αναπτυξιακής βοήθειας[semigr ] θεωρώντας ότι τούτο θα μπορούσε να επιτευχθεί με την κατάδειξη της σχέσεως αιτίας αιτιατού που συνδέει τη φτώχεια και τις ανθρωπιστικές κρίσεις,

Η. εκτιμώντας ότι η δημιουργία ευρωπαϊκής εθελοντικής υπηρεσίας στο κοινοτικό επίπεδο θα μπορούσε να αποδειχθεί πολύτιμη συμβολή στο έργο της Κοινότητας στον τομέα της ανάπτυξης και της ανθρωπιστικής βοήθειας,

Θ. επισημαίνοντας ότι η πλειονότητα των προσφύγων είναι γυναίκες,

Ι. εκτιμώντας ότι η διάκριση μεταξύ βραχυπρόθεσμης, μεσοπρόθεσμης και μακροπρόθεσμης βοήθειας πρέπει να εξασφαλίζει την επίτευξη συνεκτικής προσέγγισης του θέματος της βοήθειας και την απόδοση ολοένα μεγαλύτερης προσοχής στη σύνδεση μεταξύ τους,

ΙΑ. πεπεισμένο ότι δεν υπάρχει καλύτερος τρόπος μακροπρόθεσμα για ανακούφιση της δυστυχίας του ανθρώπου από την πρόληψη των συγκρούσεων και θεωρεί αναγκαίο να λαμβάνονται, μόλις το απαιτήσει η κατάσταση σε μια χώρα, προληπτικά μέτρα (διπλωματικά, οικονομικά, μέτρα ενημέρωσης),

1. θεωρεί απαραίτητο να αξιοποιήσει πλήρως η Επιτροπή το δικαίωμα πρωτοβουλίας της για να συντονίσει τις δράσεις ανθρωπιστικής βοήθειας της Κοινότητας και των κρατών μελών[semigr ] για το σκοπό αυτό ζητεί από το Συμβούλιο να θεσπίσει τα απαραίτητα μέτρα ώστε τα κράτη μέλη να συνεργάζονται χωρίς επιφυλάξεις με την Επιτροπή[semigr ] επιθυμεί ειλικρινά η Διακυβερνητική Διάσκεψη να οδηγήσει σε ενίσχυση της κοινής εξωτερικής πολιτικής της Ένωσης[semigr ]

2. προτείνει για την επίτευξη μεγαλύτερης αποτελεσματικότητας και συνοχής ανάμεσα σε πολιτική για ανάπτυξη, αποκατάσταση και ανθρωπιστική βοήθεια, οι ευθύνες και οι δράσεις να καθορίζονται με σαφήνεια και μάλιστα σε ορισμένες περιπτώσεις να αναταξινομούνται. Ελπίζει η απαραίτητη διαρθρωτική αναδιοργάνωση των διαφόρων πεδίων δραστηριότητας να συμβάλει στην αύξηση της διαφάνειας και της ενημέρωσης τόσο μέσα στην ίδια την Επιτροπή όσο και στους άλλους εταίρους συμπεριλαμβανομένου του Ευρωπαϊκού Κοινοβουλίου[semigr ] πιστεύει ότι οι εξωτερικές υπηρεσίες της Επιτροπής στο σύνολό τους πρέπει να υπαχθούν στην αρμοδιότητα ενός και μόνον Επιτρόπου[semigr ]

3. καλεί την Επιτροπή να προσδιορίσει τα μέσα και να ενισχύσει την επικοινωνία και την ανταλλαγή πληροφοριών με τις υπηρεσίες του ΟΗΕ και τους άλλους μεγάλους οργανισμούς προς το συμφέρον της αποτελεσματικότητας[semigr ]

4. επιδοκιμάζει τη διατύπωση κριτηρίων για τις προϋποθέσεις επιλογής όσον αφορά τους ΜΚΟ και την αναθεώρηση των Συμφωνιών Πλαισίων Εταιρικής Σχέσεως που θα επιτρέψουν στην ECHO και τους εταίρους της να ανεβάσουν την ποιότητα της συνεργασίας τους[semigr ]

5. θεωρεί απαραίτητο το ρόλο που διαδραματίζουν οι εξωτερικές αντιπροσωπείες της Κοινότητας, ιδίως σε περίπτωση μείζονος κρίσεως[semigr ] εκφράζει σχετικά τη λύπη του για το λιγοστό διαθέσιμο προσωπικό σε περίοδο κρίσεως[semigr ] φρονεί ότι οι εξωτερικές αντιπροσωπίες της Επιτροπής πρέπει να παίξουν μεγαλύτερο ρόλο στον συντονισμό των ανθρωπιστικών δράσεων στις οικείες χώρες[semigr ]

6. συνιστά σε περίπτωση συγκρούσεων και κρίσεως να ενισχύονται οι πόροι και το ανθρώπινο δυναμικό των αντιπροσωπειών[semigr ] ελπίζει επίσης ότι οι εξαιρετικές αυτές ρυθμίσεις θα διατηρούνται έως ότου βελτιωθεί η κρίσιμη κατάσταση[semigr ]

7. καλεί την ECHO να διαδώσει τα αποτελέσματα των αξιολογήσεων και να ενισχύσει την «ανατροφοδότηση» των πληροφοριών των χωρών όπου διεξάγονται δράσεις ανθρωπιστικής βοήθειας[semigr ]

8. καλεί την ECHO να μελετήσει το πρόβλημα των υπερβολικά συχνών μετατάξεων προσωπικού, που θα μπορούσε να παρεμποδίσει τη συσσώρευση επαρκούς πείρας ως προς μιά συγκεκριμένη χώρα ή είδος κρίσης[semigr ] ζητεί από την ECHO, στην πολιτική της όσον αφορά τις προσλήψεις προσωπικού για ειδικές αποστολές, να λαμβάνει υπόψη την πείρα που έχουν αποκτήσει οι υποψήφιοι σε επιτόπιες δράσεις ανθρωπιστικής βοήθειας[semigr ]

9. καλεί το Συμβούλιο και την Επιτροπή να δώσουν προτεραιότητα στα μέτρα που θα επέτρεπαν την μεγαλύτερη προβολή των δραστηριοτήτων της Κοινότητας στον τομέα της μακροπρόθεσμης αναπτυξιακής βοήθειας[semigr ] πιστεύει ότι τούτο πρέπει να επιτευχθεί ως μέρος μιας στρατηγικής που θα καταδεικνύει την ύπαρξη σχέσεως αιτίας αιτιατού ανάμεσα στη φτώχεια και τις ανθρωπιστικές κρίσεις[semigr ] τονίζει ότι η αποτελεσματικότητα των μέτρων βοήθειας δεν πρέπει να πέσει θύμα της «ορατότητας» της βοήθειας της ΕΕ η οποία βρίσκεται εδώ και λίγο καιρό στο επίκεντρο του ενδιαφέροντος[semigr ]

10. καλεί την Επιτροπή να εφοδιάσει την ECHO, ήδη από το προσχέδιο του προϋπολογισμού για το 1998, με επαρκή δημοσιονομικά μέσα, στις σχετικές θέσεις του προϋπολογισμού, ώστε να τεθεί τέρμα στην πρακτική της δημιουργίας αποθεματικού που εμποδίζει τη λειτουργία της και καθυστερεί την παρέμβασή της[semigr ]

11. επαναλαμβάνει την πεποίθησή του ότι στο πλαίσιο μιας κοινής αμυντικής πολιτικής πρέπει να ληφθεί υπόψη η δυνατότητα συγκρότησης ενός Ευρωπαϊκού Ειρηνευτικού Σώματος Πολιτών για να ενισχυθεί η ανθρωπιστική δράση, να προωθηθεί η ειρηνική διευθέτηση των συγκρούσεων, να προληφθεί η έναρξη νέων συγκρούσεων και να προβλεφθούν τα απαραίτητα μέτρα οικοδόμησης εμπιστοσύνης[semigr ]

12. ζητεί από το Συμβούλιο και την Επιτροπή να μελετήσει τη δυνατότητα δημιουργίας ευρωπαϊκού σώματος που θα περιλαμβάνει μονάδες πολιτών και στρατιωτικών σε συνεργασία με την Δυτικοευρωπαϊκή Ένωση που θα αναλαμβάνει επιχειρήσεις διατήρησης και αποκατάστασης της ειρήνης (αποστολές Petersberg)[semigr ]

13. χαιρετίζει την ανακοίνωση της Επιτροπής[semigr ] φρονεί ότι αποτελεί σημαντικό πρώτο βήμα για να καταστεί πιό συνεκτική η βραχυπρόθεσμη, μεσοπρόθεσμη και μακροπρόθεσμη κοινοτική βοήθεια[semigr ]

14. φρονεί ότι η έμφαση που δίδει η Επιτροπή στις αναλύσεις του αντικτύπου της δράσης της με γνώμονα την κάθε συγκεκριμένη χώρα πριν από την ανάληψη δράσεων αρωγής χρειάζεται να συνοδεύεται από πολύ προσεκτική παρακολούθηση και έλεγχο του τρόπου με τον οποίο η ανθρωπιστική δράση επιδρά στους πιο μακροπρόθεσμους στόχους[semigr ]

15. αναγνωρίζει ότι μία προσέγγιση της ανθρωπιστικής βοήθειας με βάση το φύλο θα συνέβαλλε στην ενοποίηση των αντιφατικών απαιτήσεων των προσπαθειών για τη σύνδεση αρωγής, αποκατάστασης και ανάπτυξης[semigr ] ζητεί από την Επιτροπή να προβλέψει σε βάθος ανάλυση ανάλογα με το φύλο σε όλα τα στάδια της βοήθειας έκτακτης ανάγκης, της αποκατάστασης και της ανάπτυξης και να στηρίζει οικονομικά τις πρωτοβουλίες που λαμβάνουν οι τοπικές αρχές, ιδιαίτερα εκείνες που προέρχονται από γυναίκες[semigr ]

16. ζητεί από το Συμβούλιο, την Επιτροπή και τα κράτη μέλη, κατά την εφαρμογή της αρωγής, αποκατάστασης και ανάπτυξης, να λάβουν υπόψη την ειδική κατάσταση των γυναικών σε καταστάσεις έκτακτης ανάγκης και κρίσης, τον ιδιαίτερο ρόλο τους στη διεργασία ανασυγκρότησης και τη σταθεροποίηση της κοινωνίας, και να αναπτύξουν και εφαρμόσουν αυτόνομα προγράμματα ή στοιχεία προγραμμάτων αναφορικά με τα συμπεράσματα του Συμβουλίου της 22ας Δεκεμβρίου 1996[semigr ]

17. αναγνωρίζει ότι το μεγαλύτερο μέρος των αποδεκτών ανθρωπιστικής βοήθειας είναι γυναίκες και παιδιά και ότι για το λόγο αυτό πρέπει να δίδεται προσοχή στις ανάγκες τους και ιδιαίτερα στις υγειονομικές ανάγκες τους[semigr ]

18. τονίζει ότι η μέχρι στιγμής δυσκολία να ενσωματωθεί η αναπτυξιακή διάσταση στις δράσεις αρωγής οφείλεται εν μέρει στο γεγονός ότι οι ανθρωπιστικές οργανώσεις έχουν διαχωρίσει τα δύο αυτά θέματα[semigr ] πιστεύει ότι, βραχυπρόθεσμα, ο συντονισμός μεταξύ των υπηρεσιών της Επιτροπής πρέπει να εξακολουθήσει να ενισχύεται και ότι η πρόταση δημιουργίας συντονιστικών ομάδων διοικητικών υπαλλήλων πρέπει να εφαρμοσθεί το ταχύτερο[semigr ] πιστεύει ότι, μακροπρόθεσμα, η Επιτροπή πρέπει να αναδιοργανώσει τη διαχειριστική της δομή ώστε να καταστεί δυνατή μια σφαιρικότερη, συνεκτικότερη και πιο ολοκληρωμένη στρατηγική στους συμπληρωματικούς τομείς της ανθρωπιστικής βοήθειας και της αναπτυξιακής βοήθειας[semigr ]

19. επισημαίνει ότι οι κρίσεις που χρονίζουν είναι όλο και πιο συχνές και, στο πλαίσιο αυτό, οι προσπάθειες αποκατάστασης δεν αποσκοπούν βραχυπρόθεσμα στο να διευκολύνουν το πέρασμα από την βοήθεια έκτακτης ανάγκης στην ανάπτυξη αλλά μάλλον στη διευθέτηση παρατεταμένων καταστάσεων αστάθειας[semigr ] πιστεύει ότι πρέπει να διατίθενται περισσότερα χρηματοπιστωτικά μέσα στα προγράμματα αποκατάστασης[semigr ]

20. ζητεί από την Επιτροπή να εξασφαλίσει ότι οι παρεμβάσεις της για αρωγή και αποκατάσταση υποστηρίζουν τη λειτουργία των τοπικών, εθνικών και περιφερειακών αγορών δίνοντας προτεραιότητα στις τοπικές, εθνικές και περιφερειακές δυνατότητες εφοδιασμού[semigr ]

21. πιστεύει ότι πρέπει να δοθεί έμφαση στις γνώσεις και τις ικανότητες των τοπικών πληθυσμών ώστε στα αναπτυξιακά προγράμματα να λαμβάνεται καλύτερα υπόψη ο κίνδυνος που απορρέει από τις καταστάσεις έκτακτης ανάγκης και, κατ' αναλογία, στις δράσεις αρωγής να λαμβάνονται καλύτερα υπόψη οι πτυχές της ανάπτυξης[semigr ]

22. ζητεί από το Συμβούλιο και την Επιτροπή να υποστηρίζουν τις τοπικές προσπάθειες για την προώθηση μιας ετοιμότητας έναντι των καταστροφών[semigr ]

23. τονίζει ότι κατά το σχεδιασμό των μακροοικονομικών μεταρρυθμιστικών προγραμμάτων πρέπει να λαμβάνεται πλήρως υπόψη η συχνότητα εμφάνισης φυσικών καταστροφών σε ορισμένες χώρες[semigr ]

24. θεωρεί ότι έχει σημασία να καθορίσει η Επιτροπή σαφώς τις περιστάσεις καθώς και τη στιγμή κατά την οποία η επιβολή προϋποθέσεων καθίσταται αναπόσπαστο μέρος του μηχανισμού αρωγής-αποκατάστασης-ανάπτυξης και παράλληλα να καταρτίσει χρονοδιάγραμμα της προς υλοποίηση προόδου[semigr ]

25. εκφράζει τη δυσαρέσκειά του για την απουσία προόδου στο Συμβούλιο όσον αφορά την εφαρμογή μέτρων πρόληψης των συγκρούσεων τα οποία επανειλημμένως έχει ζητήσει το Ευρωπαϊκό Κοινοβούλιο[semigr ]

26. πιστεύει ότι απαιτείται μεγαλύτερη προσοχή στο ρόλο της τοπικής κοινότητας στον τομέα της πρόληψης των συγκρούσεων[semigr ] είναι πεπεισμένο ότι στο πλαίσιο μιας πολιτικής για την πρόληψη των συγκρούσεων είναι απαραίτητη η ανάληψη δράσεων προώθησης της δημοκρατίας που να επιτυγχάνουν μεγαλύτερη κοινωνική συμμετοχή και ένταξη των τοπικών πληθυσμών[semigr ] πιστεύει, στο πλαίσιο αυτό, ότι η πολιτική για την πρόληψη τόσο των φυσικών καταστροφών όσο και των ένοπλων συγκρούσεων θα πρέπει να δίνει πρωταρχική σημασία στην ανάπτυξη και στην ένταξη και κοινωνική συμμετοχή των γυναικών[semigr ]

27. πιστεύει ότι η ανθρωπιστική βοήθεια πρέπει να μην ποιεί διάκριση μεταξύ των θυμάτων, και να είναι υπεράνω πολιτικών σκοπιμοτήτων[semigr ] πιστεύει εντούτοις ότι είναι αναπόφευκτο η ανθρωπιστική βοήθεια σε ευαίσθητες περιοχές να έχει ενδεχομένως πολιτικές συνέπειες[semigr ] πιστεύει ότι η Επιτροπή, και η ECHO ιδιαιτέρως, πρέπει προσεκτικά να τις αξιολογούν και, στο μέτρο του δυνατού, να εξασφαλίζουν ότι συμβάλλουν στην επίρρωση της αποτελεσματικότητάς της στον τομέα της ετοιμότητας σε περίπτωση συγκρούσεων[semigr ]

28. ζητεί αναθεώρηση της ΚΕΠΠΑ για να αυξηθεί η συνοχή της παρέχοντας στην Ένωση τη δυνατότητα να συνδυάζει τις διπλωματικές προσπάθειες και τις ικανότητες ανθρωπιστικής παρέμβασης (στρατιωτική ή σε επίπεδο πολιτών) με την εμπορική πολιτική και πολιτική αναπτυξιακής βοήθειας[semigr ]

29. ζητεί ευρωπαϊκό έλεγχο των εξαγωγών όπλων και την ενίσχυση και αποσαφήνιση των κριτηρίων που θεσπίσθηκαν κατά τις συνεδριάσεις του Ευρωπαϊκού Συμβουλίου του Ιουνίου 1991 και Ιουνίου 1992 με στόχο την παρεμπόδιση των εξαγωγών όπλων στις περιοχές των συγκρούσεων[semigr ]

30. θεωρεί απαραίτητο τα κοινοτικά όργανα να αποδίδουν τη μεγαλύτερη δυνατή προσοχή στην πρόληψη των συγκρούσεων και στην «έγκαιρη ανίχνευση» και τονίζει επ' αυτού ότι είναι επιθυμητό να δημιουργηθεί ευρωπαϊκό κέντρο αναλύσεων για την ενεργό πρόληψη των κρίσεων[semigr ]

31. ζητεί από το Συμβούλιο να υποστηρίξει στα Ηνωμένα Έθνη τη δημιουργία μόνιμου διεθνούς ποινικού δικαστηρίου ως σημαντικού οργάνου για την πρόληψη των συγκρούσεων[semigr ]

32. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.